Nom I cognoms:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Curs: 2n \_\_

# Ordena els paràgrafs del text següent sobre com s’han d’instal·lar els paquets d’idioma del navegador Mozilla en català:

NOM:

Finalment, si tot ha anat bé, quan torneu a obrir el programa ja el tindreu en català.

Si ara inicieu el navegador, observareu que tots els diàlegs estan en anglès. El programa

és totalment funcional, així que podeu aprofitar-lo i anar a la pàgina web del projecte Mozilla en català: [http://www.softcatala.org/projectes/mozilla/.](http://www.softcatala.org/projectes/mozilla/) Des de l’enllaç corresponent

us podeu baixar el paquet d’idioma en català. Un cop baixat, no descomprimiu l’arxiu; deixeu-lo amb la seva extensió original.

Instal·leu el navegador en qualsevol directori seguint els passos de l’assistent; en el cas

de les plataformes Macintosh, el procés és tan senzill com arrossegar la carpeta del programa fins al vostre disc dur.

Des del Mozilla obriu el fitxer que acabeu de descarregar. Us apareixerà un diàleg que haureu d’acceptar per tal de realitzar la instal·lació. Després d’uns breus instants, el procés finalitzarà i se us demanarà que reinicieu el programa. Abans d’això, però, obriu les preferències del navegador i entreu en l’apartat corresponent, *Mozilla>Preferències>Appearance>Languages/ Content Packs*, des d’on podreu seleccionar el català com a idioma principal. Ara ja podeu reiniciar el navegador.

Descarregueu-vos la versió actual del Mozilla des de la pàgina del projecte: [http://www.mozilla.org.](http://www.mozilla.org/)

# Llegeix aquest text i, després, resol les activitats:

**INSTRUCCIONS PER A ANAR EN METRO**

Si es para el metro entre estacions i estàs sol al vagó, no miris per les finestretes cap a la foscor del túnel. Continua llegint, o fixa la mirada a terra o en el mapa de les parades, amb el seu missatge tranquil·litzador que continuen allà, que després de l’avaria arribaràs a l’estació següent. Sobretot, no apropis la cara al vidre, ni ajustis la vista a les ombres, allà fora. I si ho fas, i veus ulls grocs, gira’t, i desitja que el metro arrenqui o que ells estiguin ocupats amb un altre passatger d’un altre vagó.

[http://centparaules.blogspot.com](http://centparaules.blogspot.com/)

a Quines característiques del text instructiu es poden aplicar al text que has llegit?

b Aquestes instruccions, les podries trobar en el web dels Transports Municipals de Barcelona (TMB), per exemple? Per què?

c Et sembla que es pot considerar un text literari? Per què?

d De quin tipus de text, que ja has treballat, diries que es tracta?

# Llegeix aquest poema:

**PAISATGE**

Ara a les nits al Pirineu sembla nedar de tanta lluna

–és **cert** que als pics encara hi ha neu i és cert també que ho fa la pruna tota florida que ara es veu.

Sembla **quieta** i va brunzent tota empolvada de fortuna, mira’s a l’aigua d’un torrent

i es veu ben blanca però és **bruna**

que **els roquissers** senten **turment**.

Diu la granota **el seu cant ronc**

–cant **a la molsa i a la runa**–

i sembla un home cada tronc, fidels soldats que té la lluna: soldats que amaga el núvol bronc.

Cada filera és **un camí**, llances esteses una a una; si **el núvol** passa per ‘qui cada filera pren tot d’una

**l’aire d’emprendre un nou destí**.

JOAN SALVAT-PAPASSEIT

# Ara, indica la funció sintàctica dels mots destacats en el poema:

* + cert: • el seu cant ronc:
  + quieta: • a la molsa i a la runa:
  + bruna: • un camí:
  + els roquissers: • el núvol:
  + turment: • l’aire d’emprendre un nou destí:

# Llegeix aquest text. Subratlla’n els complements predicatius i encercla’n els atributs:

Tu la trobes maca, la noia que surt amb el meu germà. És rossa i alta, i camina sempre molt segura. Ell no en parla mai, però tots a casa sabem que s’agraden des de sempre. És una mica més gran que jo i em sembla d’un altre món, més liberal i més moderna.

MARIA MERCÈ ROCA, *La casa gran*. Edicions de l’Eixample